CELEX: 32013R0704
Language: da
Date: 2013-07-23 00:00:00
Title: Kommissionens gennemførelsesforordning (EU) nr. 704/2013 af 23. juli 2013 om tarifering af varer i den kombinerede nomenklatur

25.7.2013   
            
            
               DA
            
            
               Den Europæiske Unions Tidende
            
            
               L 200/1
            
         KOMMISSIONENS GENNEMFØRELSESFORORDNING (EU) Nr. 704/2013
   af 23. juli 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juli 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En elektrisk kontrolenhed til driftsspænding 1 000 volt og derunder (en "elektronisk styreenhed"), der udgør en komponent i et motorkøretøjs elektroniske kontrolsystem, af en størrelse på ca. 16 × 13 × 3 cm, og som består af:
                              
                                          —
                                       
                                       
                                          et styresystem med programmerbar lagerenhed med aktive og passive komponenter, f.eks. transistorer, dioder, en processor, modstande, kondensatorer og induktionsspoler
                                       
                                    
                                          —
                                       
                                       
                                          en indbygget modtager og en antenne.
                                       
                                    Enheden modtager signaler fra manuelt betjente knapper og fra sensorer (f.eks. regnsensorer og fotosensorer), behandler dem og styrer på grundlag heraf forskellige enheder i køretøjet, f.eks. vindspejlviskere og vinduesvarmere, indvendig belysning, tågeforlygter og -baglygter og kørelys. Den styrer også aktiveringen af signalanordninger, f.eks. påmindelser om sikkerhedssele og advarsler om for høj hastighed.
                              Den modtager signaler fra nøglens fjernbetjening, således at køretøjets døre låses eller låses op.
                           
                        
               
                  8537 10 99
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur, bestemmelse 2 f) til afsnit XVII og teksten til KN-kode 8537, 8537 10 og 8537 10 99.
                  Tarifering under pos. 8512 udelukkes, da enheden hverken indeholder visuelt signaludstyr eller lydsignaludstyr, men kun aktiverer sådant udstyr.
                  Tarifering under pos. 9032 udelukkes ligeledes, da enheden ikke foretager automatisk regulering af elektriske og ikke-elektriske størrelser (se bestemmelse 7 til kapitel 90).
                  Enheden er konstrueret til at udføre en eller flere af de komplementære eller alternative funktioner omfattet af KN-kode 8537 10 91 og 8537 10 99. Den fungerer som et styresystem med programmerbare lagerenheder til elektrisk styring af maskiner, f.eks. vindspejlviskere og vinduesvarmere (se også Forklarende Bemærkninger til HS pos. 8537, punkt (3), og de Forklarende Bemærkninger til den kombinerede nomenklatur pos. 8537 10 91). Den udfører også elektrisk styring af aktiveringen af signalanordninger, f.eks. påmindelser om sikkerhedssele og advarsler om for høj hastighed. Eftersom begge funktioner er lige vigtige for enhedens funktion, er det ikke muligt at bestemme enhedens hovedfunktion.
                  Enheden tariferes derfor under KN-kode 8537 10 99 som andre tavler, plader, konsoller, pulte, kabinetter og lign. til elektrisk styring til driftsspænding 1 000 volt og derunder.
               
            
                  
                              2.
                           
                           
                              En elektrisk kontrolenhed til driftsspænding 1 000 volt og derunder (en "automatisk transmission"), der udgør en komponent i et motorkøretøjs elektroniske kontrolsystem, af en størrelse på ca. 8 × 6 × 3 cm.
                              Den består af et styresystem med aktive og passive komponenter, f.eks. transistorer, dioder, en processor, modstande, kondensatorer og induktionsspoler. Styresystemet er ikke programmerbart.
                              Enheden modtager signaler fra sensorer, der registrerer gearstangens position, behandler dem og på grundlag heraf styrer valget af det korrekte gear i et motorkøretøjs automatiske transmission.
                           
                        
               
                  8537 10 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 f) til afsnit XVII og teksten til KN-kode 8537, 8537 10 og 8537 10 99.
                  Tarifering under KN-Kode 8537 10 91 udelukkes, da enheden kun anvendes til elektrisk styring af valget af det korrekte gear i et motorkøretøjs automatiske transmission, og styresystemet ikke er programmerbart.
                  Tarifering under pos. 9032 udelukkes ligeledes, da enheden ikke foretager automatisk regulering af elektriske og ikke-elektriske størrelser (bestemmelse 7 til kapitel 90).
                  Enheden tariferes derfor under KN-kode 8537 10 99 som andre tavler, plader, konsoller, pulte, kabinetter og lign. til elektrisk styring til driftsspænding 1 000 volt og derunder.
               
            
                  
                              3.
                           
                           
                              En elektrisk kontrolenhed til driftsspænding 1 000 volt og derunder (en "smart-nøgle"), der udgør en komponent i et motorkøretøjs elektroniske kontrolsystem, af en størrelse på ca. 15 × 12 × 4 cm, og som består af:
                              
                                          —
                                       
                                       
                                          et styresystem med programmerbar lagerenhed med aktive og passive komponenter, f.eks. transistorer, dioder, en processor, modstande, kondensatorer og induktionsspoler
                                       
                                    
                                          —
                                       
                                       
                                          en indbygget modtager til transponderkommunikation (lokalisering af nøglen) mellem nøglen og enheden.
                                       
                                    Enheden er forbundet med antenner, der på forhånd er indbygget i køretøjet, og som er i stand til at opfange, at der er en nøgle til stede i nærheden af køretøjet.
                              Enheden modtager signaler fra manuelt betjente knapper og fra antenner, behandler dem og styrer på grundlag heraf enheder, f.eks. i form af at låse eller låse op for køretøjets døre eller starte motoren. Den styrer også aktiveringen af signalanordninger, f.eks. styringsfunktionerne til nøglefri adgang, herunder en advarselslyd, når den elektroniske nøgle har forladt køretøjet.
                           
                        
               
                  8537 10 99
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur, bestemmelse 2 f) til afsnit XVII og teksten til KN-kode 8537, 8537 10 og 8537 10 99.
                  Tarifering under pos. 8512 udelukkes, da enheden hverken indeholder visuelt signaludstyr eller lydsignaludstyr, men kun aktiverer sådant udstyr.
                  Tarifering under pos. 9032 udelukkes ligeledes, da enheden ikke foretager automatisk regulering af elektriske og ikke-elektriske størrelser (bestemmelse 7 til kapitel 90).
                  Enheden er konstrueret til at udføre en eller flere af de komplementære eller alternative funktioner omfattet af KN-kode 8537 10 91 og 8537 10 99. Den fungerer som et styresystem med programmerbare lagerenheder til elektrisk styring af funktioner, f.eks. i form af at låse eller låse op for køretøjets døre og starte motoren (se også Forklarende Bemærkninger til HS pos. 8537, punkt 3, og de Forklarende bemærkninger til den kombinerede nomenklatur pos. 8537 10 91). Den udfører også den elektriske styring af aktiveringen af signalanordninger, f.eks. styringsfunktionerne til nøglefri adgang, herunder en advarselslyd, når den elektroniske nøgle har forladt køretøjet. Eftersom begge funktioner er lige vigtige for enhedens funktion, er det ikke muligt at bestemme enhedens hovedfunktion.
                  Enheden tariferes derfor under KN-kode 8537 10 99 som andre tavler, plader, konsoller, pulte, kabinetter og lign. til elektrisk styring til driftsspænding 1 000 volt og derunder.